Ericu950/Stoicheia-meter-silver huggingface dataset:
τοῦ πότου δὴ προιόντος καὶ τῆς ὥρας ὑποσκιαζούσης ἀναπεταννύουσι τὸν οἶκον , ἐν ᾧ κύκλῳ ὀθόναις διείληπτο πάντα λευκαῖς ·
καὶ ἀναπετασθεισῶν Ναΐδες ἐφάνησαν λάθρᾳ κατὰ μηχανὰς σχασθέντων τῶν φραγμάτων καὶ Ἔρωτες καὶ Ἀρτέμιδες καὶ Πᾶνες καὶ Ἑρμαῖ καὶ τοιαῦτα πολλὰ εἴδωλα ἀργυροῖς δᾳδουχοῦντα λαμπτῆρσι .
θαυμαζόντων δ ἡμῶν τὴν τεχνιτείαν Ἐρυμάνθιοι τῷ ὄντι σύαγροι κατὰ πινάκων τετραγώνων χρυσομίτρων σιβύναις ἀργυραῖς διαπεπερονημένοι περιεφέροντο ἑκάστῳ .
καὶ τὸ θαυμάσιον , ὅτι παρειμένοι καὶ καρηβαροῦντες ὑπὸ τῆς μέθης ὁπότε τι τῶν ἀγομένων θεασαίμεθα πάντες ἐξενήφομεν , ὀρθοὶ τὸ δὴ λεγόμενον ἀνιστάμενοι   .
ἔναττον οὖν οἱ παῖδες εἰς τὰς εὐτυχεῖς σπυρίδας , ἕως ἐσάλπισε τὸ εἰωθὸς τοῦ τελευταίου δείπνου σημεῖον ·
οὕτω γὰρ τὸ Μακεδονικὸν οἶσθα ἔθος ἐν ταῖς πολυανθρώποις εὐωχίαις γινόμενον .
καὶ ὁ Κάρανος ἄρξας πότου μικροῖς ἐκπώμασι περισοβεῖν ἐκέλευε τοῖς παισίν .
ἐπίνομεν οὖν εὐμαρῶς ὥσπερ ἀντίδοτον ἐκ τῆς προτέρας ἀκρατοποσίας λαμβάνοντες .
ἐν τούτῳ δὲ ὁ γελωτοποιὸς εἰσῆλθε Μανδρογένης , ἐκείνου Στράτωνος τοῦ Ἀττικοῦ , ὥς φασιν , ἀπόγονος καὶ πολλοὺς κατέρρηξεν ἡμῶν γέλωτας ·
καὶ μετὰ ταῦτα ὠρχεῖτο μετὰ τῆς γυναικὸς ἔτη οὔσης ὑπὲρ τὰ ὀγδοήκοντα .
καὶ τελευταῖαι ἐπεισῆλθον ἐπιδόρπιαι τράπεζαι , τραγήματά τ ἐν πλεκτοῖς ἐλεφαντίνοις ἐπεδόθη πᾶσι καὶ πλακοῦντες ἕκαστα γένη , Κρητικῶν καὶ τῶν σῶν , ἑταῖρε Λυγκεῦ , Σαμιακῶν καὶ Ἀττικῶν αὐταῖς ταῖς ἰδίαις τῶν πεμμάτων θήκαις .
μετὰ δὲ ταῦτα ἐξαναστάντες ἀπηλλαττόμεθα νήφοντες νὴ τοὺς θεοὺς διὰ τὸν φόβον τοῦ πλούτου ὃν ἐλάβομεν .
σὺ δὲ μόνον ἐν Ἀθήναις μένων εὐδαιμονίζεις τὰς Θεοφράστου θέσεις ἀκούων , θύμα καὶ εὔζωμα καὶ τοὺς καλοὺς ἐσθίων στρεπτούς , Λήναια καὶ Χύτρους θεωρῶν .
ἡμεῖς δ ἐκ τοῦ Καράνου δείπνου πλοῦτον ἀντὶ μερίδων εὐωχηθέντες νῦν ζητοῦμεν οἳ μὲν οἰκίας , οἳ δὲ ἀγρούς , οἳ δὲ ἀνδράποδ ὠνήσασθαι .
εἰς ταῦτα , ὦ ἑταῖρε Τιμόκρατες , ἀποβλέπων τίνι συγκρῖναι ἔχεις τῶν Ἑλληνικῶν δείπνων τὸ προκείμενον τοῦτο συμπόσιον ;
ὁπότε καὶ Ἀντιφάνης ὁ κωμῳδιοποιὸς ἐν Οἰνομάῳ ἢ Πέλοπι διαπαίζων ἔφη   ·
τί δ ἂν Ἕλληνες μικροτράπεζοι , φυλλοτρῶγες δράσειαν ;
ὅπου τέτταρα λήψῃ κρέα μίκρ ὀβολοῦ .
παρὰ δ ἡμετέροις προγόνοισιν ὅλους βοῦς ὤπτων , ὗς , ἐλάφους , ἄρνας ·
τὸ τελευταῖον δ ὁ μάγειρος ὅλον τέρας ὀπτήσας μεγάλῳ βασιλεῖ θερμὴν παρέθηκε κάμηλον .
ὁ Ἀριστοφάνης δ ἐν Ἀχαρνεῦσι καὶ αὐτὸς τῶν βαρβάρων ἐμφανίζων τὴν μεγαλειότητά φησιν   ·
εἶτ ἐξένιζε παρετίθει θ ἡμῖν ὅλους ἐκ κριβάνου βοῦς .
δΙκ .
καὶ τίς εἶδε πώποτε βοῦς κριβανίτας ;
τῶν ἀλαζονευμάτων .
καὶ ναὶ μὰ Δί ὄρνιν τριπλάσιον Κλεωνύμου παρέθηκεν ἡμῖν ·
ὄνομα δ ἦν αὐτῷ φέναξ .
ἀναξανδρίδης δ ἐν Πρωτεσιλάῳ διασύρων τὸ τῶν Ἰφικράτους γάμων συμπόσιον , ὅτε ἤγετο τὴν Κότυος τοῦ Θρᾳκῶν βασιλέως θυγατέρα , φησί   ·
κ ἂν ταῦτα ποιῆθ , ὥσπερ φράζω , λαμπροῖς δείπνοις δεξόμεθ  ὑμᾶς , οὐδὲν ὁμοίοις τοῖς Ἰφικράτους τοῖς ἐν Θρᾴκῃ ·
καίτοι φασὶν βουβαυκαλόσαυλα γενέσθαι ·
κατὰ τὴν ἀγορὰν μὲν ὑπεστρῶσθαι στρώμαθ  ἁλουργῆ μέχρι τῆς ἄρκτου ·
δειπνεῖν δ ἄνδρας βουτυροφάγους , αὐχμηροκόμας μυριοπληθεῖς ·
τοὺς δὲ λέβητας χαλκοῦς εἶναι μείζους λάκκων δωδεκακλίνων ·
αὐτὸν δὲ Κότυν περιεζῶσθαι ζωμόν τε φέρειν ἐν χοὶ χρυσῇ καὶ γευόμενον τῶν κρατήρων πρότερον μεθύειν τῶν πινόντων .
αὐλεῖν δ αὐτοῖς Ἀντιγενείδαν , Ἀργᾶν δ ᾄδειν καὶ κιθαρίζειν Κηφισόδοτον τὸν Ἀχαρνῆθεν ·
μέλπειν δ ᾠδαῖς τοτὲ μὲν Σπάρτην τὴν εὐρύχορον , τοτὲ δ αὖ Θήβας τὰς ἑπταπύλους , τὰς ἁρμονίας μεταβάλλοντας , φερνάς τε λαβεῖν δύο μὲν ξανθῶν ἵππων ἀγέλας αἰγῶν τ ἀγέλην χρυσοῦν τε σάκος . . . .
φιάλην τε λεπαστὴν χιόνος τε πρόχουν κέρχνων τε χύτραν βολβῶν τε σιρὸν δωδεκάπηχυν καὶ πουλυπόδων ἑκατόμβην .
ταῦτα μὲν οὕτως φασὶ ποιῆσαι Κότυν ἐν Θρᾴκῃ , γάμον Ἰφικράτει .
τούτων δ ἔσται πολὺ σεμνότερον καὶ λαμπρότερον παρὰ δεσποσύνοις τοῖς ἡμετέροις .
τί γὰρ ἐλλείπει δόμος ἡμέτερος , ποίων ἀγαθῶν ;
οὐ σμύρνης ἐκ Συρίας ὀδμαὶ λιβάνου τε πνοαί , τερενοχρῶτες μαζῶν ὄψεις , ἄρτων , ἀμύλων , πουλυποδείων , χολίκων , δημοῦ , φυσκῶν , ζωμοῦ , τεύτλων , θρίων , λεκίθου , σκορόδων , ἀφύης , σκόμβρων , ἐνθρυμματίδων , πτισάνης , ἀθάρης , κυάμων , λαθύρων , ὤχρων , δολίχων , μέλιτος , τυροῦ , χορίων , πυῶν , καρύων , χόνδρου , κάραβοι ὀπτοί , τευθίδες ὀπταί , κεστρεὺς ἑφθός , σηπίαι ἑφθαί , μύραιν  ἑφθή , κωβιοὶ ἑφθοί , θυννίδες ὀπταί , φυκίδες ἑφθαί , βάτραχοι , πέρκαι , συνόδοντες , ὄνοι , βατίδες , ψῆτται , γαλεός , κόκκυξ , θρίσσαι , νάρκαι , ῥίνης τεμάχη , σχαδόνες , βότρυες , σῦκα , πλακοῦντες , μῆλα , κράνειαι , ῥόαι , ἕρπυλλος , μήκων , ἀχράδες , κνῆκος , ἐλᾶαι , στέμφυλ , ἄμητες , πράσα , γήτειον , κρόμμυα , φυστή , βολβοί , καυλοί , σίλφιον , ὄξος , μάραθ , ᾠά , φακῆ , τέττιγες , ὀποί , κάρδαμα , σήσαμα , κήρυκες , ἅλες , πίνναι , λεπάδες , μύες , ὄστρεια , κτένες , ὄρκυνες ·
καὶ πρὸς τούτοις ὀρνιθαρίων ἄφατον πλῆθος , νηττῶν , φαττῶν ·
χῆνες , στρουθοί , κίχλαι , κόρυδοι , κίτται , κύκνοι , πελεκάν , κίγκλοι , γέρανοσ  Β. τουδὶ τοῦ χάσκοντος διατειναμένη διὰ τοῦ πρωκτοῦ καὶ τῶν πλευρῶν διακόψειεν τὸ μέτωπον . Α. οἶνοι δέ σοι , λευκός , γλυκύς , αὐθιγενής , ἡδύς , καπνίας .
λυγκεὺς δ ἐν Κενταύρῳ διαπαίζων τὰ Ἀττικὰ δεῖπνά φησι   ·
μάγειρ , ὁ θύων ἐστὶ δειπνίζων τ ἐμὲ Ῥόδιος , ἐγὼ δ ὁ κεκλημένος Περίνθιος .
οὐδέτερος ἡμῶν ἥδεται τοῖς Ἀττικοῖς δείπνοις .
ἀηδία γάρ ἐστιν Ἀττικὴ ὥσπερ ξενική ·
παρέθηκε πίνακα γὰρ μέγαν ἔχοντα μικροὺς πέντε πινακίσκους ἄνω ·
τούτων ὃ μὲν ἔχει σκόροδον , ὃ δ ἐχίνους δύο , ὃ δὲ θρυμματίδα γλυκεῖαν , ὃ δὲ κόγχας δέκα , ὃ δ ἀντακαίου μικρόν .
ἐν ὅσῳ δ ἐσθίω , ἕτερος ἐκεῖν , ἐν ὅσῳ δ ἐκεῖνος , τοῦτ ἐγὼ ἠφάνισα .
βούλομαι δέ γ , ὦ βέλτιστε σύ , κ ἀκεῖνο καὶ τοῦτ , ἀλλ ἀδύνατα βούλομαι ·
οὔ τε στόματα γὰρ οὔ τε χεῖρας πέντ ἔχω .
ὄψιν μὲν οὖν ἔχει τὰ τοιαῦτα ποικίλην , ἀλλ  οὐθέν ἐστι τοῦτο πρὸς τὴν γαστέρα ·
κατέπασα γὰρ τὸ χεῖλος , οὐκ ἐνέπλησα δέ .
τί οὖν ἔχεις ; Β. ὄστρεια πολλά . Α. πίνακά μοι τούτων παραθήσεις αὐτὸν ἐφ ἑαυτοῦ μέγαν .
ἔχεις ἐχίνους ; Β. ἕτερος ἔσται σοι πίναξ ·
αὐτὸς γὰρ αὐτὸν ἐπριάμην ὀκτὼ ὀβολῶν . Α. ὀψάριον αὐτὸ τοῦτο παραθήσεις μόνον , ἵνα τ αὐτὰ πάντες , μὴ τὸ μὲν ἐγώ , τὸ δ ἕτερος . . .
δρομέας δ ὁ παράσιτος ἐρωτήσαντός τινος αὐτόν , ὥς φησιν ὁ Δελφὸς Ἡγήσανδρος   , πότερον ἐν ἄστει γίνεται βελτίω δεῖπνα ἢ ἐν Χαλκίδι , τὸ προοίμιον εἶπε τῶν ἐν Χαλκίδι δείπνων χαριέστερον εἶναι τῆς ἐν ἄστει παρασκευῆς , τὸ πλῆθος τῶν ὀστρέων προοίμιον εἰπὼν δείπνου .
δίφιλος δ ἐν Ἀπολειπούσῃ μάγειρόν τινα παράγων ποιεῖ τάδε λέγοντα   ·
πόσοι τὸ πλῆθός εἰσιν οἱ κεκλημένοι εἰς τοὺς γάμους , βέλτιστε , καὶ πότερ Ἀττικοὶ ἅπαντες ἢ κ ἀκ τ οὐμπορίου τινές ; Β. τί δαὶ τοῦτ  ἐστὶ πρὸς σὲ τὸν μάγειρον ; Α. τῆς τέχνης ἡγεμονία τίς ἐστιν αὕτη σοι , πάτερ , τὸ τῶν ἐδομένων τὰ στόματα προειδέναι .
οἷον Ῥοδίους κέκληκας ·
εἰσιοῦσι δὸς εὐθὺς ἀπὸ θερμοῦ τὴν μεγάλην αὐτοῖς σπάσαι , ἀποζέσας σίλουρον ἢ λεβίαν , ἐφ ᾧ χαριεῖ πολὺ μᾶλλον ἢ μυρίνην προσεγχέας . Β. ἀστεῖον ὁ σιλουρισμός . Α. ἂν Βυζαντίους , ἀψινθίῳ σφιν δεῦσον ὅσα γ ἂν παρατιθῇς , κάθαλα ποιήσας πάντα κ ἀσκοροδισμένα .
διὰ γὰρ τὸ πλῆθος τῶν παρ αὐτοῖς ἰχθύων πάντες βλιχανώδεις εἰσὶ καὶ μεστοὶ λάπης .
μένανδρος δ ἐν Τροφωνίῳ   ·
ξένου τὸ δεῖπνόν ἐστιν ὑποδοχή . Β. τίνος ;
ποδαποῦ ;
διαφέρει τῷ μαγείρῳ τοῦτο γάρ .
οἷον τὰ νησιωτικὰ ταυτὶ ξενύδρια , ἐν προσφάτοις ἰχθυδίοις τεθραμμένα καὶ παντοδαποῖς , τοῖς ἁλμίοις μὲν οὐ πάνυ ἁλίσκετ , ἀλλ οὕτως παρέργως ἅπτεται ·
τὰς δ ὀνθυλεύσεις καὶ τὰ κεκαρυκευμένα μᾶλλον προσεδέξατ .
ἀρκαδικὸς τ οὐναντίον ἀθάλασσος ὢν τοῖς λοπαδίοις ἁλίσκεται ·
ἰωνικὸς πλούταξ ὑποστάσεις ποιῶν κάνδαυλον , ὑποβινητιῶντα βρώματα .
ἐχρῶντο γὰρ οἱ παλαιοὶ καὶ τοῖς εἰς ἀναστόμωσιν βρώμασιν ὥσπερ ταῖς ἁλμάσιν ἐλάαις , ἃς κολυμβάδας καλοῦσιν .
ἀριστοφάνης γοῦν ἐν Γήρᾳ φησίν   ·
ὦ πρεσβῦτα , πότερα φιλεῖς τὰς δρυπεπεῖς ἑταίρας ἢ σὺ τὰς ὑποπαρθένους ἁλμάδας ὡς ἐλάας στιφράς ;
φιλήμων δ ἐν Μετιόντι ἢ Ζωμίῳ   ·
ἰχθὺς τί σοι ἐφαίνεθ  οὑφθός ; Β. μικρὸς ἦν , ἀκήκοας ;
ἅλμη τε λευκὴ καὶ παχεῖ  ὑπερβολῇ , κ οὐχὶ λοπάδος προσῶζεν οὐ δ ἡδυσμάτων .
ἐβόων δ ἅπαντες , ὡς ἀγαθὴν ἅλμην ποιεῖς .
ἤσθιον δὲ καὶ τέττιγας καὶ κερκώπας ἀναστομώσεως χάριν .
ἀριστοφάνης Ἀναγύρῳ   ·
πρὸς θεῶν , ἔραμαι τέττιγα φαγεῖν καὶ κερκώπην θηρευσαμένη καλάμῳ λεπτῷ .
ἐστὶν δ ἡ κερκώπη ζῷον ὅμοιον τέττιγι καὶ τιτιγονίῳ , ὡς Σπεύσιππος παρίστησιν ἐν δʹ Ὁμοίων .
μνημονεύει αὐτῶν Ἐπίλυκος ἐν Κωραλίσκῳ   .
ἄλεξις ἐν Θράσωνί φησι   ·
σοῦ δ ἐγὼ λαλιστέραν οὐπώποτ  εἶδον οὔ τε κερκώπην , γύναι , οὐ κίτταν , οὐκ ἀηδόν , οὐ χελιδόνα , οὐ τρυγόν , οὐ τέττιγα .
νικόστρατος δ ἐν Ἅβρᾳ   ·
πίναξ ὁ πρῶτος τῶν μεγάλων ἡγήσεται ἔχων ἐχῖνον , ὠμοτάριχον , κάππαριν , θρυμματίδα , τέμαχος , βολβὸν ἐν ὑποτρίμματι .
ὅτι δ ἤσθιον διὰ ἀναστόμωσιν καὶ τὰς δι ὄξους καὶ νάπυος γογγυλίδας σαφῶς παρίστησι Νίκανδρος ἐν δευτέρῳ Γεωργικῶν λέγων οὕτως   ·
γογγυλίδος δισσὴ γὰρ ἰδ ἐκ ῥαφάνοιο γενέθλη μακρή τε στιφρή τε φαείνεται ἐν πρασιῇσι .
καὶ τὰς μέν θ αὕηνον ἀποπλύνας βορέῃσι , προσφιλέας χειμῶνι καὶ οἰκουροῖσιν ἀεργοῖς ·
θερμοῖς δ ἰκμανθεῖσαι ἀναζώουσ  ὑδάτεσσι .
τμῆγε δὲ γογγυλίδος ῥίζας καὶ ἀκαρφέα φλοιὸν ἦκα καθηράμενος λεπτουργέας , ἠελίῳ δὲ αὐήνας ἐπὶ τυτθὸν ὅτ ἐν ζεστῷ ἀποβάπτων ὕδατι δριμείῃ πολέας ἐμβάπτισον ἅλμῃ , ἄλλοτε δ αὖ λευκὸν γλεῦκος συστάμνισον ὄξει ἶσον ἴσῳ , τὰς δ ἐντὸς ἐπιστύψας ἁλὶ κρύψαις .
πολλάκι δ ἀσταφίδας προχέαις τριπτῆρι λεήνας σπέρματά τ ἐνδάκνοντα σινήπυος .
εἰν ἑνὶ δὲ τρὺξ ὄξεος ἰκμάζουσα καὶ ὠμοτέρην ἐπὶ κόρσην ὥριον ἁλμαίην αμυσαι κεχρηόσι δαίτης .
δίφιλος δ ἢ Σώσιππος ἐν Ἀπολειπούσῃ   ·
ἔστιν ἔνδον ὄξος ὀξύ σοι .
ὑπολαμβάνω , παιδάριον , ὀπὸν εἰλήφαμεν .
ἄριστα τούτοις πάντα πιέσω καὶ πυκνά , ἡ φυλλὰς ἡ δριμεῖα περιοισθήσεται ·
τῶν πρεσβυτέρων γὰρ ταῦτα τῶν ἡδυσμάτων ἀναστομοῖ τάχιστα τ ᾀσθητήρια , τό τε νωκαρῶδες καὶ κατημβλυωμένον ἐσκέδασε κ ἀποίησεν ἡδέως φαγεῖν .
ἄλεξις δ ἐν Ταραντίνοις ἐν τοῖς συμποσίοις φησὶ τοὺς Ἀττικοὺς καὶ ὀρχεῖσθαι ὑποπιόντας   ·
τοῦτο γὰρ νῦν ἐστί σοι ἐν ταῖς Ἀθήναις ταῖς καλαῖς ἐπιχώριον ·
ἅπαντες ὀρχοῦντ  εὐθύς , ἂν οἴνου μόνον ὀσμὴν ἴδωσι ·
συμφορὰν λέγεις ἄρ ἂν φαίης ἂν εἰς συμπόσιον εἰσελθὼν ἄφνω .
καὶ τοῖς μὲν ἀγενείοις ἴσως ἔπεστί τις χάρις ·
ἀλλ ἐπὰν δὴ τὸν γόητα Θεόδοτον ἢ τὸν παραμασύντην ἴδω τὸν ἀνόσιον βαυκιζόμενον τὰ λευκά τ ἀναβάλλονθ  ἅμα , ἥδιστ  ἂν ἀναπήξαιμ  ἐπὶ τοῦ ξύλου λαβών .
μήποτε δὲ καὶ Ἀντιφάνης ἐν Καρσὶ κατὰ τὸ Ἀττικὸν ἔθος κωμῳδεῖ τινα τῶν σοφῶν ὡς παρὰ δεῖπνον ὀρχούμενον λέγων οὕτως   ·
οὐχ ὁρᾷς ὀρχούμενον ταῖς χερσὶ τὸν βάκηλον ;
οὐ δ αἰσχύνεται ὁ τὸν Ἡράκλειτον πᾶσιν ἐξηγούμενος , ὁ τὴν Θεοδέκτου μόνος ἀνευρηκὼς τέχνην , ὁ τὰ κεφάλαια συγγράφων Εὐριπίδῃ .
τούτοις οὐ δ ἀναρμόστως ἄν τις ἐπενέγκαι τὰ Ἐρίφῳ τῷ κωμικῷ ἐν Αἰόλῳ εἰρημένα τάδε   ·
λόγος γάρ ἐστ ἀρχαῖος οὐ κακῶς ἔχων ·
οἶνον λέγουσι τοὺς γέροντας , ὦ πάτερ , πείθειν χορεύειν οὐ θέλοντας .
ἄλεξις δ ἐν τῷ ἐπιγραφομένῳ Ἰσοστάσιόν φησιν   ·
ἀπὸ συμβολῶν ἔπινον ὀρχεῖσθαι μόνον βλέποντες , ἄλλο δ οὐδέν , ὄψων ὀνόματα καὶ σιτίων ἔχοντες , Ὄψων , Κάραβος καὶ Κωβιός , Σεμίδαλις .
Ἀττικὸν δὲ δεῖπνον οὐκ ἀχαρίτως διαγράφει Μάτρων ὁ παρῳδός , ὅπερ διὰ τὸ σπάνιον οὐκ ἂν ὀκνήσαιμι ὑμῖν , ἄνδρες φίλοι ,  ὁ Πλούταρχος ἔφη ,  ἀπομνημονεῦσαι ·
δεῖπνα μοι ἔννεπε , Μοῦσα , πολύτροφα καὶ μάλα πολλά   , ἃ Ξενοκλῆς ῥήτωρ ἐν Ἀθήναις δείπνισεν ἡμᾶς ·
ἦλθον γὰρ κ ἀκεῖσε , πολὺς δέ μοι ἕσπετο λιμός   .
οὗ δὴ καλλίστους ἄρτους ἴδον ἠδὲ μεγίστους , λευκοτέρους χιόνος , ἔσθειν δ ἀμύλοισιν ὁμοίους   . . .
τάων καὶ Βορέης ἠράσσατο πεσσομενάων   ·
αὐτὸς δὲ Ξενοκλῆς ἐπεπωλεῖτο στίχας ἀνδρῶν   , στῆ δ ἄρ  ἐπ οὐδὸν ἰών .
σχεδόθεν δέ οἱ ἦν παράσιτος   Χαιρεφόων , πεινῶντι λάρῳ ὄρνιθι ἐοικώς   , νήστης , ἀλλοτρίων εὖ εἰδὼς δειπνοσυνάων   .
τῷ δὲ μάγειροι μὲν φόρεον πλῆσάν τε τραπέζας , οἷς ἐπιτετράφαται μέγας οὐρανὸς ὀπτανιάων   ἠμὲν ἐπισπεῦσαι δείπνου χρόνον ἠδ ἀναμεῖναι .
ἔνθ  ἄλλοι πάντες λαχάνοις ἐπὶ χεῖρας ἴαλλον   , ἀλλ  ἐγὼ οὐ πιθόμην , ἀλλ ἤσθιον εἴδατα πάντα , βολβοὺς ἀσπάραγόν τε καὶ ὄστρεα μυελόεντα   , ὠμοτάριχον ἐῶν χαίρειν , Φοινίκιον ὄψον .
αὐτὰρ ἐχίνους ῥῖψα καρηκομόωντας ἀκάνθαις ·
οἳ δὲ κυλινδόμενοι καναχὴν ἔχον ἐν ποσὶ παίδων   ἐν καθαρῷ , ὅθι κύματ ἐπ  ἠιόνος κλύζεσκε   ·
πολλὰς δ ἐκ κεφαλῆς προθελύμνους εἷλκον ἀκάνθας   .
ἡ δὲ Φαληρικὴ ἦλθ ἀφύη , Τρίτωνος ἑταίρη , ἄντα παρειάων σχομένη ῥυπαρὰ κρήδεμνα   . . .
τοὺς δ ὁ Κύκλωψ ἐφίλει καὶ ἐν οὔρεσιν ἐξεπεφύκει . . .
πίνας ἦλθε φέρων καὶ ἄμυλα ἠχήεντα   , ἃς κατὰ φυκότριχος πέτρης λευκὸν τρέφει ὕδωρ . . .
ψῆττά τε χονδροφυὴς καὶ τρίγλη μιλτοπάρῃος   .
τῇ δ ἐγὼ ἐν πρώτοις ἐπέχον κρατερώνυχα χεῖρα   οὐδ  ἔφθην τρώσας μιν , ἄασε δὲ Φοῖβος Ἀπόλλων .
ὡς δὲ ἴδον Στρατοκλῆ , κρατερὸν μήστωρα φόβοιο   , τρίγλης ἱπποδάμοιο κάρη μετὰ χερσὶν ἔχοντα   , ἂψ δ ἑλόμην χάρμῃ , λαιμὸν δ ἄπληστον ἄμυξα .
ἦλθε δὲ Νηρῆος θυγάτηρ , Θέτις ἀργυρόπεζα , σηπίη εὐπλόκαμος , δεινὴ θεὸς αὐδήεσσα   , ἣ μόνη ἰχθὺς οὖσα τὸ λευκὸν καὶ μέλαν οἶδε .
καὶ Τιτυὸν ἔιδον , λίμνης ἐρικυδέα γόγγρον   κείμενον ἐν λοπάδεσσ ·
ὃ δ ἐπ  ἐννέα κεῖτο τραπέζας ·
τῷ δὲ μετ ἴχνια βαῖνε θεὰ λευκώλενος ἰχθὺς   ἔγχελυς , ἣ Διὸς εὔχετ ἐν ἀγκοίνῃσι μιγῆναι   , ἐκ Κωπῶν , ὅθεν ἐγχέλεων γένος ἀγροτεράων   , παμμεγέθης , ἣν οὔ κε δύ ἀνέρες ἀθλητῆρες   , οἷοι ἄρ Ἀστυάναξ τε καὶ Ἀντήνωρ ἐγένοντο , ῥηιδίως ἐπ ἄμαξαν ἀπ οὔδεος ὀχλίσσειαν   ·
τρισπίθαμοι γὰρ ταί γε καὶ ἐννεαπήχεες ἦσαν   εὖρος , ἀτὰρ μῆκός γε γενέσθην ἐννεόργυιοι   .
πολλὰ δ ἄναντα κάταντα κατὰ στέγος ἦλθ ὁ μάγειρος   , σείων ὀψοφόρους πίνακας κατὰ δεξιὸν ὦμον   .
τῷ δ ἅμα τεσσαράκοντα μέλαιναι χύτραι ἕποντο   , αὐτὰρ ἀπ Εὐβοίας λοπάδες τόσαι ἐστιχόωντο   .
ἶρις δ ἄγγελος ἦλθε ποδήνεμος , ὠκέα τευθίς   , πέρκη τ ἀνθεσίχρως καὶ ὁ δημοτικὸς μελάνουρος , ὃς καὶ θνητὸς ἐὼν ἕπετ ἰχθύσιν ἀθανάτοισιν   .
οἴη δ αὖ θύννου κεφαλὴ θαλαμηιάδαο   νόσφιν ἀφειστήκει , κεχολωμένη οὕνεκα τευχέων αἰρομένων ·
τὸ δὲ πῆμα θεοὶ θέσαν ἀνθρώποισι   .
ῥίνη δ , ἣν φιλέουσι περισσῶς τέκτονες ἄνδρες   , τρηχεῖ  ἀλλ ἀγαθὴ κουροτρόφος ·
οὐ γὰρ ἔγωγε ἧς σαρκὸς δύναμαι γλυκερώτερον ἄλλο ἰδέσθαι   .
ὀπταλέος δ εἰσῆλθε πελώριος ἱππότα κεστρεὺς   οὐκ οἶος ·
ἅμα τῷ γε δυώδεκα σαργοὶ ἕποντο   .
κυανόχρως δ ἀμίας ἐπὶ τοῖς μέγας , ὅς τε θαλάσσης πάσης βένθεα οἶδε , Ποσειδάωνος ὑποδμώς   , καρῖδές θ , αἳ Ζηνὸς Ὀλυμπίου εἰσὶν ἀοιδοί , αἳ δὴ γήραι κυφαὶ ἔσαν , χρησταὶ δὲ πάσασθαι   .
χρύσοφρυς , ὃς κάλλιστος ἐν ἄλλοις ἵσταται ἰχθύς   , κάραβος , ἀστακὸς αὖτε λιλαίετο θωρήσσεσθαι   ἐν μακάρων δείπνοις .
τοῖς δαιτυμόνες χέρ ἐφέντες ἐν στόμασίν τ ἔθεσαν καὶ ἀπήγαγον ἄλλυδις ἄλλον   .
τῶν δ ἄρ  ἔλοψ κρείων δουρικλυτὸς ἡγεμόνευεν   , οὗ πλήρης περ ἐὼν κρατερῶς παλάμῃ ἐπορέχθην γεύσασθ  ἱμείρων ·
τὸ δέ γ ἀμβροσίη μοι ἔδοξεν   , οἵην δαίνυνται μάκαρες θεοὶ αἰὲν ἐόντες   .
μύραιναν δ ἐπέθηκε φέρων , προκάλυμμα τραπέζης   , ζώνην θ , ἣν φορέεσκεν ἀγαλλομένη περὶ δειρήν   , εἰς λέχος ἡνίκ ἔβαινε Δρακοντιάδῃ μεγαθύμῳ .
σάνδαλα δ αὖ παρέθηκεν ἀειγενῆ ἀθανατάων , βούγλωσσόν θ , ὃς ἔναιεν ἐν ἅλμῃ μορμυρούσῃ   , κίχλας δ ἑξείης ἡβήτορας ὑψιπετήεις καὶ πέτρας κάτα βοσκομένας , ὑάδας θ ὑδατινούς .
ἐν δ ἀναμὶξ σαργοί τε καὶ ἵππουροι γλάνιές τε , μόρμυρος ἄντα δ ἦν , μεγάλη , σπάρος ·
οὓς ὁ μάγειρος σίζοντας παρέθηκε φέρων , κνίσωσε δὲ δῶμα   .
τῶν ἔλεγεν δαίνυσθαι ·
ἐμοὶ δέ γε θηλυτεράων εἶναι βρώματ  ἔδοξεν ·
ἐπεὶ δ ορμαινον ἐπ ἄλλα .
κεῖτο δέ τις βατάνη , ἧς οὐδεὶς ἥπτετο δειπνῶν , ἐν καθαρῷ ὅθι περ λοπάδων διεφαίνετο χῶρος   . . .
ἑξῆς κόσσυφος ἦλθε μόνος γεύσασθαι ἕτοιμος ·
οὐ μὴν οὐ δ ἄρ  ἄθικτος ἔην , πόθεον δὲ καὶ ἄλλοι .
κωλῆν δ ὡς ἔιδον , ὡς ἔτρεμον   ·
ἐν δὲ σίναπυ κεῖτ  ἀγχοῦ γλυκὺ πλείονα χρυσὸς ὢν ἀπερύκων .
γευσάμενος δ ἔκλαιον , ὅτ αὔριον οὐκ ἔτι ταῦτα   ὄψομαι , ἀλλά με τυρῷ δεῖ καὶ μάζῃ ὀτρηρῇ . . . .
νηδὺς δ οὐχ ὑπέμεινε , βιάζετο γὰρ ἀδέεσσι   ·
δάμνα μιν ζωμός τε μέλας ἀκροκώλιά θ ἑφθά .
παῖς δέ τις ἐκ Σαλαμῖνος ἄγεν τρισκαίδεκα νήσσας   , λίμνης ἐξ ἱερῆς , μάλα πίονας ·
ἃς ὁ μάγειρος   θῆκε φέρων , ἵν Ἀθηναίων κατέκειντο φάλαγγες   . . . .
χαιρεφόων δ ἐνόησεν ἅμα πρόσσω καὶ ὀπίσσω   ὄρνιθας γνῶναι καὶ ἐναίσιμα σιτίζεσθαι   .
ἤσθιε δ ὥστε λέων , παλάμῃ δ ἔχε τὸ σκέλος αὐτοῦ   , ὄφρα οἱ οἴκαδ ἰόντι πάλιν ποτιδόρπιον εἴη   .
χόνδρος δ ἡδυπρόσωπος , ὃν Ἥφαιστος κάμεν ἕψων   , Ἀττικῷ ἐν κεράμῳ πέττων τρισκαίδεκα μῆνας   .
αὐτὰρ ἐπεὶ δόρποιο μελίφρονος ἐξ ἔρον ἕντο   , χεῖρας νιψαμένοισιν ἀπ ὠκεανοῖο ῥοάων   ὡραῖος παῖς ἦλθε φέρων μύρον ἴρινον ἡδύ , ἄλλος δ αὖ στεφάνους ἐπὶ δεξιὰ πᾶσιν ἔδωκεν , οἳ ῥόδον ἀμφεπλέκοντο διάνδιχα κοσμηθέντες   .
κρητὴρ δὲ Βρομίου ἐκεράννυτο , πίνετο δ οἶνος Λέσβιος , οὗ δὴ πλεῖστον ἀνὴρ ὑπὲρ ἄνδρα πεπώκει .
δεύτεραι αὖτε τράπεζαι ἐφωπλίζοντο γέμουσαι ·
ἐν δ αὐταῖσιν ἐπῆν ἄπιοι καὶ πίονα μῆλα   , ῥοιαί τε σταφυλαί τε , θεοῦ Βρομίοιο τιθῆναι , πρόσφατος ἥν θ ἁμάμαξυν ἐπίκλησιν καλέουσι   .
τῶν δ ἐγὼ οὐδενὸς ἦσθον ἁπλῶς , μεστὸς δ ἀνεκείμην .
ὡς δὲ ἴδον ξανθόν , γλυκερόν , μέγαν ἔγκυκλον , ἄνδρες , Δήμητρος παῖδ ὀπτὸν ἐπεισελθόντα πλακοῦντα , πῶς ἂν ἔπειτα πλακοῦντος ἐγὼ θείου ἀπεχοίμην   . . .
οὐδ  εἴ μοι δέκα μὲν χεῖρες , δέκα δὲ στόματ εἶεν   , γαστὴρ δ ἄρρηκτος , χάλκεον δέ μοι ἦτορ ἐνείη .
πόρναι δ εἰσῆλθον , κοῦραι δύο θαυματοποιοί , ἃς Στρατοκλῆς ἤλαυνε ποδώκεας ὄρνιθας ὥς   .
ἄλεξις δ ἐν Συντρέχουσιν ἐπισκώπτων τὰ Ἀττικὰ δεῖπνά φησιν   ·
ἔγωγε δύο λαβεῖν μαγείρους βούλομαι οὓς ἂν σοφωτάτους δύνωμ  ἐν τῇ πόλει .
μέλλοντα δειπνίζειν γὰρ ἄνδρα Θετταλὸν οὐκ Ἀττικηρῶς οὐ δ ἀπηκριβωμένως λιμῷ παρελθεῖν ἃ δεῖ καθ ἓν ἕκαστον αὐτοῖς παρατιθέντα . . .
μεγαλείως δέ . . .
εὐτράπεζοι δ εἰσὶν ὄντως οἱ Θετταλοί , καθὰ καὶ Ἔριφός φησιν ἐν Πελταστῇ οὕτως   ·
τάδ  οὐ Κόρινθος οὐ δὲ Λαίς , ὦ Σύρε , οὐδ  εὐτραπέζων Θετταλῶν ξένων τροφαί , ὧν οὐκ ἄμοιρος ἥδε χεὶρ ἐγίνετο .
ὁ δὲ τοὺς εἰς Χιωνίδην ἀναφερομένους Πτωχοὺς ποιήσας τοὺς Ἀθηναίους φησίν   , ὅταν τοῖς Διοσκούροις ἐν πρυτανείῳ ἄριστον προτιθῶνται , ἐπὶ τῶν τραπεζῶν τιθέναι  τυρὸν καὶ φυστὴν δρυπεπεῖς τ ἐλάας καὶ πράσα  , ὑπόμνησιν ποιουμένους τῆς ἀρχαίας ἀγωγῆς .
σόλων δὲ τοῖς ἐν πρυτανείῳ σιτουμένοις μᾶζαν παρέχειν κελεύει , ἄρτον δὲ ταῖς ἑορταῖς προσπαρατιθέναι , μιμούμενος τὸν Ὅμηρον .
καὶ γὰρ ἐκεῖνος τοὺς ἀριστεῖς συνάγων πρὸς τὸν Ἀγαμέμνονα  φύρετο δ ἄλφιτα  φησίν .
χρύσιππός τ ἐν τετάρτῳ περὶ τοῦ καλοῦ καὶ τῆς ἡδονῆς φησιν ·
ἐν Ἀθήναις δὲ ἱστοροῦσιν οὐ πάνυ ἀρχαίων δυεῖν γινομένων δείπνων ἐν Λυκείῳ τε καὶ Ἀκαδημείᾳ , τοῦ μὲν εἰς τὴν Ἀκαδήμειαν εἰσενέγκαντος ὀψοποιοῦ λοπάδα πρὸς ἑτέραν τινὰ χρείαν τὸν κέραμον κατᾶξαι πάντα τοὺς ἱεροποιοὺς ὡς οὐκ ἀστείας παρεισδύσεως γινομένης , δέοντος ἀπέχεσθαι τούτων τῶν μακρόθεν ·
τὸν δ ἐν τῷ Λυκείῳ κρέας εἰς τάριχος διασκευάσαντα μαστιγωθῆναι ὡς παρασοφιζόμενον πονηρῶς .
πλάτων δ ἐν βʹ Πολιτείας οὕτως ἑστιᾷ τοὺς αὑτοῦ νεοπολίτας , γράφων   ·
ἄνευ ὄψου , ἔφη , ὡς ἔοικας , ποιεῖς τοὺς ἄνδρας ἑστιωμένους .
ἀληθῆ , ἦν δ ἐγώ , λέγεις ·
ἐπελαθόμην ὅτι καὶ ὄψον ἕξουσιν , ἅλας τε δηλονότι καὶ ἐλαίας καὶ τυρὸν καὶ βολβοὺς καὶ λάχανά γε οἷα δὴ ἐν ἀγροῖς ἑψήματα ἑψήσονται .
καὶ τραγήματά που παραθήσομεν αὐτοῖς τῶν τε σύκων καὶ ἐρεβίνθων καὶ κυάμων , καὶ μύρτα καὶ φηγοὺς σποδιοῦσι πρὸς τὸ πῦρ μετρίως ὑποπίνοντες .
καὶ οὕτως διάγοντες τὸν βίον ἐν εἰρήνῃ μετὰ ὑγιείας , ὡς εἰκός , γηραιοὶ τελευτῶντες ἄλλον τοιοῦτον βίον τοῖς ἐκγόνοις παραδώσουσιν .
ἑξῆς δὲ λεκτέον καὶ περὶ τῶν Λακωνικῶν συμποσίων .
ἡρόδοτος μὲν οὖν ἐν τῇ ἐνάτῃ τῶν ἱστοριῶν περὶ τῆς Μαρδονίου παρασκευῆς λέγων καὶ μνημονεύσας Λακωνικῶν συμποσίων φησί   ·
Ξέρξης φεύγων ἐκ τῆς Ἑλλάδος Μαρδονίῳ τὴν παρασκευὴν κατέλιπε τὴν αὑτοῦ .
παυσανίαν οὖν ἰδόντα τὴν τοῦ Μαρδονίου παρασκευὴν χρυσῷ καὶ ἀργύρῳ καὶ παραπετάσμασι ποικίλοις κατεσκευασμένην κελεῦσαι τοὺς ἀρτοποιοὺς καὶ ὀψοποιοὺς κατὰ τ αὐτὰ καθὼς Μαρδονίῳ δεῖπνον παρασκευάσαι .
ποιησάντων δὲ τούτων τὰ κελευσθέντα τὸν Παυσανίαν ἰδόντα κλίνας χρυσᾶς καὶ ἀργυρᾶς ἐστρωμένας καὶ τραπέζας ἀργυρᾶς καὶ παρασκευὴν μεγαλοπρεπῆ δείπνου ἐκπλαγέντα τὰ προκείμενα κελεῦσαι ἐπὶ γέλωτι τοῖς ἑαυτοῦ διακόνοις παρασκευάσαι Λακωνικὸν δεῖπνον .
καὶ παρασκευασθέντος γελάσας ὁ Παυσανίας μετεπέμψατο τῶν Ἑλλήνων τοὺς στρατηγοὺς καὶ ἐλθόντων ἐπιδείξας ἑκατέρου τῶν δείπνων τὴν παρασκευὴν εἶπεν ·
ἄνδρες Ἕλληνες , συνήγαγον ὑμᾶς βουλόμενος ἐπιδεῖξαι τοῦ Μήδων ἡγεμόνος τὴν ἀφροσύνην , ὃς τοιαύτην δίαιταν ἔχων ἦλθεν ὡς ἡμᾶς οὕτω ταλαίπωρον ἔχοντας .
φασὶ δέ τινες καὶ ἄνδρα Συβαρίτην ἐπιδημήσαντα τῇ Σπάρτῃ καὶ συνεστιαθέντα ἐν τοῖς φιδιτίοις εἰπεῖν ·
εἰκότως ἀνδρειότατοι ἁπάντων εἰσὶ Λακεδαιμόνιοι ·
ἕλοιτο γὰρ ἄν τις εὖ φρονῶν μυριάκις ἀποθανεῖν ἢ οὕτως εὐτελοῦς διαίτης μεταλαβεῖν .
πολέμων δ   ἐν τῷ παρὰ Ξενοφῶντι κανάθρῳ   τοῦ παρὰ Λάκωσι καλουμένου δείπνου κοπίδος μνημονεύοντα Κρατῖνον ἐν Πλούτοις λέγειν   ·
ἆρ  ἀληθῶς τοῖς ξένοισιν ἔστιν , ὡς λέγουσ , ἐκεῖ πᾶσι τοῖς ἐλθοῦσιν ἐν τῇ κοπίδι θοινᾶσθαι καλῶς , ἐν δὲ ταῖς λέσχαισι φύσκαι προσπεπατταλευμέναι κατακρέμανται τοῖσι πρεσβύταισιν ἀποδάκνειν ὀδάξ ;
καὶ Εὔπολις ἐν Εἵλωσι   ·
καὶ γένηται τοῖσδε σάμερον κοπίς .
δεῖπνον δ ἐστὶν ἰδίως ἔχον ἡ κοπίς , καθάπερ καὶ τὸ καλούμενον ἄικλον .
ἐπὴν δὲ κοπίζωσι , πρῶτον μὲν δὴ σκηνὰς ποιοῦνται παρὰ τὸν θεόν , ἐν δὲ ταύταις στιβάδας ἐξ ὕλης , ἐπὶ δὲ τούτων δάπιδας ὑποστρωννύουσιν , ἐφ αἷς τοὺς κατακλιθέντας εὐωχοῦσιν οὐ μόνον τοὺς ἐκ τῆς ἡμεδαπῆς ἀφικνουμένους , ἀλλὰ καὶ τοὺς ἐπιδημήσαντας τῶν ξένων .
θύουσι δ ἐν ταῖς κοπίσιν αἶγας , ἄλλο δ οὐδὲν ἱερεῖον ·
καὶ τῶν κρεῶν διδόασι μοίρας πᾶσι καὶ τὸν καλούμενον φυσίκιλλον , ὅς ἐστιν ἀρτίσκος ἐγκρίδι παραπλήσιος , γογγυλώτερος δὲ τὴν ἰδέαν .
διδόασι τῶν συνιόντων ἑκάστῳ τυρὸν χλωρὸν καὶ φύσκης τόμον καὶ τραγήματα σῦκά τε ξηρὰ καὶ κυάμους καὶ φασήλους χλωρούς .
κοπίζει δὲ καὶ τῶν ἄλλων Σπαρτιατῶν ὁ βουλόμενος .
ἐν δὲ τῇ πόλει κοπίδας ἄγουσι καὶ τοῖς Τιθηνιδίοις καλουμένοις ὑπὲρ τῶν παίδων ·
κομίζουσι γὰρ αἱ τιτθαὶ τὰ ἄρρενα παιδία κατὰ τὸν καιρὸν τοῦτον εἰς ἀγρὸν πρὸς τὴν Κορυθαλίαν καλουμένην Ἄρτεμιν , ἧς τὸ ἱερὸν παρὰ τὴν καλουμένην Τίασσόν ἐστιν ἐν τοῖς πρὸς τὴν Κλήταν μέρεσι .
καὶ ταύτασ τὰς κοπίδας παραπλησίως ταῖς λελεγμέναις ἐπιτελοῦσι .
θύουσι δὲ καὶ τοὺς γαλαθηνοὺς ὀρθαγορίσκους καὶ παρατιθέασιν ἐν τῇ θοίνῃ τοὺς ἰπνίτας ἄρτους .
τὸ δὲ ἄικλον ὑπὸ μὲν τῶν ἄλλων Δωριέων καλεῖται δεῖπνον .
ἐπίχαρμος γοῦν ἐν Ἐλπίδι φησίν   ·
ἐκάλεσε γάρ τύ τις ἐπ  αἶκλον ἀέκων , τὺ δὲ ἑκὼν ᾤχεο τρέχων .
τὰ αὐτὰ εἴρηκε καὶ ἐν Περιάλλῳ .
ἐν δὲ τῇ Λακεδαίμονι τοῖς εἰσιοῦσιν εἰς τὸ φιδίτιον μετὰ δεῖπνον τὸ καλούμενον ἄικλον εἰσφέρουσιν ἄρτους ἐν ἀρριχίδι καὶ κρέας ἑκάστῳ , καὶ τῷ νέμοντι τὰς μοίρας ἀκολουθῶν ὁ διάκονος κηρύττει τὸ ἄικλον προστιθεὶς τοῦ πέμψαντος τὴν ὀνομασίαν .
ταῦτα μὲν ὁ Πολέμων ·
πρὸς ὃν ἀντιλέγων Δίδυμος ὁ γραμματικὸσ  καλεῖ δὲ τοῦτον Δημήτριος ὁ Τροιζήνιος βιβλιολάθαν διὰ τὸ πλῆθος ὧν ἐκδέδωκε συγγραμμάτων ·
ἐστὶ γὰρ τρισχίλια πρὸς τοῖς πεντακοσίοισ  φησὶ τάδε   ·
Πολυκράτης , φησί , ἐν τοῖς Λακωνικοῖς ἱστορεῖ   ὅτι τὴν μὲν τῶν Ὑακινθίων θυσίαν οἱ Λάκωνες ἐπὶ τρεῖς ἡμέρας συντελοῦσι καὶ διὰ τὸ πένθος τὸ γενόμενον περὶ τὸν Ὑάκινθον οὔ τε στεφανοῦνται ἐπὶ τοῖς δείπνοις οὔ τε ἄρτον εἰσφέρουσιν οὔ τε ἄλλα πέμματα καὶ τὰ τούτοις ἀκόλουθα διδόασι καὶ τὸν εἰς τὸν θεὸν παιᾶνα οὐκ ᾄδουσιν οὐ δ ἄλλο τι τοιοῦτον οὐδὲν καθάπερ ἐν ταῖς ἄλλαις θυσίαις ποιοῦσιν , ἀλλὰ μετ εὐταξίας πολλῆς δειπνήσαντες ἀπέρχονται .
τῇ δὲ μέσῃ τῶν τριῶν ἡμερῶν γίνεται θέα ποικίλη καὶ πανήγυρις ἀξιόλογος καὶ μεγάλη ·
παῖδές τε γὰρ κιθαρίζουσιν ἐν χιτῶσιν ἀνεζωσμένοις καὶ πρὸς αὐλὸν ᾄδοντες πάσας ἅμα τῷ πλήκτρῳ τὰς χορδὰς ἐπιτρέχοντες ἐν ῥυθμῷ μὲν ἀναπαίστῳ , μετ ὀξέος δὲ τόνου τὸν θεὸν ᾄδουσιν ·
ἄλλοι δ ἐφ ἵππων κεκοσμημένων τὸ θέατρον διεξέρχονται ·
χοροί τε νεανίσκων παμπληθεῖς εἰσέρχονται καὶ τῶν ἐπιχωρίων τινὰ ποιημάτων ᾄδουσιν , ὀρχησταί τε τούτοις ἀναμεμιγμένοι τὴν κίνησιν ἀρχαικὴν ὑπὸ τὸν αὐλὸν καὶ τὴν ᾠδὴν ποιοῦνται .
τῶν δὲ παρθένων αἳ μὲν ἐπὶ καννάθρων φέρονται πολυτελῶς κατεσκευασμένων , αἳ δ ἐφ  ἁμίλλαις ἁρμάτων ἐζευγμένων πομπεύουσιν , ἅπασα δ ἐν κινήσει καὶ χαρᾷ τῆς θεωρίας ἡ πόλις καθέστηκεν .
ἱερεῖά τε παμπληθῆ θύουσι τὴν ἡμέραν ταύτην καὶ δειπνίζουσιν οἱ πολῖται πάντας τοὺς γνωρίμους καὶ τοὺς δούλους τοὺς ἰδίους ·
οὐδεὶς δ ἀπολείπει τὴν θυσίαν , ἀλλὰ κενοῦσθαι συμβαίνει τὴν πόλιν πρὸς τὴν θέαν .
τῆς δὲ κοπίδος μνημονεύει καὶ Ἀριστοφάνης ἢ Φιλύλλιος ἐν ταῖς Πόλεσιν   , Ἐπίλυκός τε ἐν Κωραλίσκῳ λέγων οὕτως   ·
ποττὰν κοπίδ  οιωσωμαι ἐν Ἀμύκλαισιν παρ Ἀπέλλω , εἷ βάρακες πολλαὶ κ ἄρτοι καὶ δωμός τοι μάλα ἁδύς , διαρρήδην λέγων μάζας ἐν ταῖς κοπίσι παρατίθεσθαι  τοῦτο γὰρ αἱ βάρακες δηλοῦσιν , οὐχὶ τολύπας , ὥς φησι Λυκόφρων , ἢ τὰ προφυράματα τῶν μαζῶν , ὡς Ἐρατοσθένης    , καὶ ἄρτους δὲ καὶ ζωμόν τινα καθηδυσμένον περιττῶς .
τίς δέ ἐστιν ἡ κοπὶς σαφῶς ἐκτίθεται Μόλπις ἐν τῇ Λακεδαιμονίων πολιτείᾳ   γράφων οὕτως ·
ποιοῦσι δὲ καὶ τὰς καλουμένας κοπίδας ·
ἐστὶν δ ἡ κοπὶς δεῖπνον , μᾶζα , ἄρτος , κρέας , λάχανον ὠμόν , ζωμός , σῦκον , τράγημα , θέρμος .
ἀλλὰ μὴν οὐ δ ὀρθαγορίσκοι λέγονται , ὥς φησιν ὁ Πολέμων , οἱ γαλαθηνοὶ χοῖροι , ἀλλ ὀρθραγορίσκοι , ἐπεὶ πρὸς τὸν ὄρθρον πιπράσκονται , ὡς Περσαῖος ἱστορεῖ ἐν τῇ Λακωνικῇ πολιτείᾳ   καὶ Διοσκουρίδης ἐν βʹ πολιτείας   καὶ Ἀριστοκλῆς ἐν τῷ προτέρῳ καὶ οὗτος τῆς Λακώνων πολιτείας   .
ἔτι φησὶν ὁ Πολέμων καὶ τὸ δεῖπνον ὑπὸ τῶν Λακεδαιμονίων ἄικλον προσαγορεύεσθαι , παραπλησίως ἁπάντων Δωριέων οὕτως αὐτὸ καλούντων .
ἀλκμὰν μὲν γὰρ οὕτω φησί   ·
κ ἠπὶ τᾷ μύλᾳ δρυφῆται κ ἠπὶ ταῖς συναικλίαις , οὕτω τὰ συνδείπνια καλῶν .
ἄικλον Ἀλκμάων ἁρμόξατο .